ལན།ཚིག་མཛོད་ལ་ཆ་བཞག་ན།ཡར་རྒྱས་ཡག་པོ་ཕྱིན་ཡོད།ད་ཆ་སྨོན་ལམ་ཚིག་མཛོད་ཀུ་ཤུ་དང་།སྐར་ཁུང་རྟགས་ཅན་གཉིས་གའི་ནང་བེད་སྤྱོད་ཐུབ་པ་མ་ཟད་ཨན་ཌོ་མ་ལག་ལའང་འགྲོ་ཐུབ།མི་འགྱང་བར་ཀུ་ཤུ་ཁ་པར་ནང་བེད་སྤྱོད་གཏོང་ཐུབ་ཀྱི་རེད།སྨོན་ལམ་ཚིག་མཛོད་༡༡ཟླ་འདིའི་ཚེས་༢༠ལ་ཕྱིར་འགྲེམ་སྤེལ་བྱ་རྩིས་ཡོད།ཐོན་སྔོན་མ་དང་བསྡུར་ན་མགྱོགས་ཚད་དང་ཡི་གེའི་དག་ཆ་འཕྲུལ་ལས་ཀྱི་ནུས་རྩལ་གང་ཐད་ནས་ཡར་རྒྱས་ཕྱིན་ཡོད།སྨོ་ལམ་ཀུན་བཏུས་ཚིག་མཛོད་ཆེན་མོ་ཞེས་པའི་ཚིག་མཛོད་ཆེན་མོ་ཞིག་སྒྲིག་བཞིན་ཡོད།ཚིག་མཛོད་དེའི་ནང་བོད་ཀྱི་ཆོས་དང་རིག་གཞུང་ཆ་ཚང་བ་ཞིག་ཡོང་བར་འབད་བརྩོན་བྱེད་བཞིན་ཡོད།ཚིག་མཛོད་དེའི་སྒྲོམ་གཞིའི་ཆ་ནས་ཀྱང་དེང་རབས་ཚད་ལྡན་ཚིག་མཛོད་ཁག་གི་འགྲོ་སྟངས་ལྟར་བསྒྲིགས་པ་མ་ཟད།དེའི་སྐོར་ལ་ཞིབ་འཇུག་མང་པོ་བྱས་ཡོད།དེ་བཞིན་ཆོས་ལུགས་ཀྱི་ཐ་སྙད་གཅིག་ལ་འགྲེལ་སྟངས་མི་འདྲ་བ་མང་པོ་ཡོད་དུས།ང་ཚོས་ཆོས་བརྒྱུད་ཁག་གི་བླ་ཆེན་རྣམས་ལ་འབོད་སྐུལ་ཞུས་པར་བརྟེན་ད་ཆར་ཆོས་བརྒྱུད་ཁག་སོ་སོར་ཆོས་ལུགས་དང་འབྲེལ་བའི་རྩོམ་སྒྲིག་ཁང་བཙུགས་ཡོད།ཕལ་ཆེར་རྩོམ་སྒྲིག་པ་མི་སྣ་༥༠ལྷག་ཡོད།དེ་ནས་བོད་ཀྱི་ཡུལ་ལུང་སོ་སོའི་མི་སྣ་ཁག་དང་འབྲེལ་བ་བྱས་སྟེ་ཡུལ་སྐད་བསྡུ་ལེན་གྱི་ལས་གཞི་ཞིག་འཆར་འགོད་བྱེད་བཞིན་ཡོད།རྒྱས་པ་ལ་གཟིགས་རོགས་གནང་།ངས་ཐད་ཀར་གྷོ་གྷུལ་དང་ཀུ་ཤུ་ལས་ཁུངས་ལ་སྐད་ཆ་བཤད་མྱོང་མེད།གལ་ཏེ་གོ་སྐབས་བྱུང་ན་དགའ་སྤོབས་དང་བཅས་འབྲེལ་བ་ཞུ་གི་ཡིན།ང་གྲྭ་རྐྱང་ཞིག་ཡིན་དུས་དེ་ཚོར་འབྲེལ་བ་བྱེད་ཁག་པོ་འདུག